Vroue vas oor Uitenhage-beeld se skendingFoto: SAPD Ao. Gerda Swart, woordvoerder van die polisie, het gesê die twee vroue, beide in hul 30’s, is Woensdag in hegtenis geneem nadat ŉ klag Maandag by die polisie aanhangig gemaak is. Swart het aan Maroela Media gesê die wit verf is tussen Vrydagaand en Maandagoggend vroeg op die standbeeld gegooi. Die verf is ook gebruik om woorde op en voor die monument te verf. Die twee vroue sal binnekort in die Uitenhage-landdroshof verskyn op ŉ aanklag van opsetlike saakbeskadiging. In April is dieselfde gedenkbeeld beskadig toe gemeenskapslede ŉ motorband oor die standbeeld geplaas het en dit aan die brand gesteek het. Niemand is nog in hegtenis geneem in verband met dié voorval nie.